Dakarun tsaron kasar Siriya sun bude wuta kan 'yan hamayya
Sauran Duniya Dakarun tsaron kasar Siriya sun bude wuta kan 'yan hamayya Agusta 12, 2011
Masu zanga zangar kin jinin gwamnati a kasar Siriya
Dakarun tsaron Syria sun bude wuta kan masu kiraye-kirayen shugaba Bashar al-Assad da yayi murabus. ‘Yan raji da kuam shaidu sun ce an kashe mutane akalla takwas yau Jumma’a a lokacin da dakarun suka dira kan masu adawa da gwamnati.
Dakarun tsaron Syria sun bude wuta kan masu kiraye-kirayen shugaba Bashar al-Assad da yayi murabus. ‘Yan raji da kuam shaidu sun ce an kashe mutane akalla 8 yau Jumma’a a lokacin da dakarun suka dira kan masu adawa da gwamnati. A garin Deir-el-Zour, dake gabashin kasar wanda dakarun gwamnati suka mamaye na tsawon kwanaki, ‘yan gwaggwarmaya da shaidun gani da ido sun ce dakarun sun bude wuta kan masu zanga zanga a akalla kofar masallaci daya a bayan sallar jumma’a. Babu tabbacin ko akwai wadanda suka jikkata. Tun farko yau jumma’a jami’an tsaron kasar Syria sun kai sumame a wurare da dama a saboda fargabar gagarumar zanga zangar da aka shirya yau jumma’a. Masu rajin kare hakin bil’adama da ‘yan gwaggwarmaya sun ce an kashe wata mace bayan da sojoji suka kai farmaki a Khan Sheikhon dake lardin Idlib na arewacin kasar.
An kuma kashe wani mutum bayan da ya nemi gujewa jami’an tsaro a garin Saqba, dake bayan garin Damascus babban birnin kasar Syria. Akalla mutane goma sha shida aka kashe a kasar Syria jiya alhamis yayinda gwamnati ta kara kaimi a yunkunrinta na murkushe ‘yan hamayya, duk da Allah wadai da kasashen duniya keyi da matakan karfi da gwamnatin Bashar al-Assad take dauka a kan masu zanga zanga. Jiya alhamis ne har wa yau sakatariyar ma’aikatar harkokin wajen Amurka, Hillary Clinton, a hirarta da tashar talabijin da CBS tayi kira ga kasashen turai da kuma China su kakabawa masana’antun mai da na iskar gas na kasar Syria takunkumi.
An kashe mutane hamsin da biyar a kasar Syria
Hare A Biranen Iraqi 17 Ya Halaka Akalla Mutane 63